CELEX: 32016D1367
Language: sl
Date: 2016-08-10 00:00:00
Title: Izvedbeni sklep Komisije (EU) 2016/1367 z dne 10. avgusta 2016 o nekaterih zaščitnih ukrepih v zvezi z afriško prašičjo kugo na Poljskem (notificirano pod dokumentarno številko C(2016) 5278) (Besedilo velja za EGP)

11.8.2016   
            
            
               SL
            
            
               Uradni list Evropske unije
            
            
               L 216/26
            
         IZVEDBENI SKLEP KOMISIJE (EU) 2016/1367
   z dne 10. avgusta 2016
   o nekaterih zaščitnih ukrepih v zvezi z afriško prašičjo kugo na Poljskem
   
      
         (notificirano pod dokumentarno številko C(2016) 5278)
      
   
   (Besedilo v poljskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju naslednjega:
   
               (1)
            
            
               Afriška prašičja kuga je nalezljiva virusna bolezen pri populacijah domačih in divjih prašičev ter lahko resno vpliva na donosnost prašičereje, kar povzroča motnje v trgovini znotraj Unije in pri izvozu v tretje države.
            
         
               (2)
            
            
               V primeru izbruha afriške prašičje kuge obstaja tveganje, da se povzročitelj bolezni razširi na druga gospodarstva s prašiči in divje prašiče. Zato se lahko s trgovino z živimi prašiči ali njihovimi proizvodi razširi tudi iz ene države članice v drugo državo članico in v tretje države.
            
         
               (3)
            
            
               Direktiva Sveta 2002/60/ES (3) določa minimalne ukrepe, ki jih je treba izvajati v Uniji za nadzor afriške prašičje kuge. Po členu 9 Direktive 2002/60/ES se v primeru izbruha navedene bolezni določijo okužena in ogrožena območja, na katerih je treba izvajati ukrepe iz členov 10 in 11 navedene direktive.
            
         
               (4)
            
            
               Poljska je obvestila Komisijo o zadnjem stanju glede afriške prašičje kuge na svojem ozemlju ter v skladu s členom 9 Direktive 2002/60/ES določila okužena in ogrožena območja, na katerih se izvajajo ukrepi iz členov 10 in 11 navedene direktive.
            
         
               (5)
            
            
               Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju s Poljsko opredeliti območja, ki so bila v navedeni državi članici določena kot okužena in ogrožena z afriško prašičjo kugo.
            
         
               (6)
            
            
               Zato bi bilo treba območja, opredeljena kot okužena in ogrožena območja na Poljskem, navesti v Prilogi k temu sklepu.
            
         
               (7)
            
            
               Uporabo ukrepov bi bilo treba omejiti, da se omogoči dovolj časa za epidemiološko poizvedbo in pregled sprejetih ukrepov.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Poljska zagotovi, da okužena in ogrožena območja, določena v skladu s členom 9 Direktive 2002/60/ES, zajemajo vsaj območja, ki so navedena kot okužena in ogrožena območja v Prilogi k temu sklepu.
   Člen 2
   Ta sklep se uporablja do 30. septembra 2016.
   Člen 3
   Ta sklep je naslovljen na Republiko Poljsko.
   
      V Bruslju, 10. avgusta 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
   
      PRILOGA
      
                  Poljska
               
               
                  Območja iz člena 1
               
            
                  Okuženo območje
               
               
                  Zunanje meje tega okuženega območja potekajo:
                  
                              (a)
                           
                           
                              na vzhodu: na severni meji vasi Sanie Dąb od južnega dela ceste iz vasi Sanie Dąb v vas Kołaki Koscielne do sečišča z reko Dąb, nato jugovzhodno ob reki Dąb, nato po meji gozda do zahodne meje vasi Tybory – Olszewo, nato ob cesti iz vasi Tybory – Olszewo v vas Tybory – Kamianka, nato po zahodni meji vasi Tybory – Kamianka do ceste iz vasi Tybory – Kamianka v vas Jabłonka Kościelna, nato južno do vodotoka iz mlake Kamianka v reko Jabłonka, nato do njegovega izliva v reko Jabłonka, nato v ravni črti južno do križišča med cesto št. 66 s cesto iz vasi Jabłonka Kościelna v vas Miodusy – Litwa;
                           
                        
                              (b)
                           
                           
                              na jugu: od ceste št. 66 proti zahodu do sečišča med reko Jabłonka in cesto št. 66, nato po južni meji vasi Faszcze ob reki Jabłonka, nato zahodno ob reki Jabłonka do meje vasi Wdziękoń Pierwszy in vasi Wdziękoń Drugi, nato v ravni črti severno do ceste št. 66, nato zahodno po cesti št. 66 do sečišča med vodotokom in cesto št. 66 na ravni vasi Wdziękoń Pierwszy;
                           
                        
                              (c)
                           
                           
                              na zahodu: na severu ob vodotoku do meje gozda, po vzhodni meji rezervata Grabówka, nato meja gozda vzhodno do ceste iz vasi Grabówka v vas Wróble – Arciszewo;
                           
                        
                              (d)
                           
                           
                              na severu: v ravni črti vzhodno od reke Dąb južno od vasi Czarnowo Dąb, nato vzhodno po ravni črti do severne meje vasi Sanie Dąb do ceste iz vasi Sanie Dąb v vas Kołaki Koscielne.
                           
                        
            
                  Ogroženo območje
               
               
                  Zunanje meje tega ogroženega območja potekajo:
                  
                              (a)
                           
                           
                              na vzhodu: v ravni črti od mej Wysokomazowieckega in Zambrowskega okrožja na ravni vasi Stare Niziołki, do sečišča z reko Rokietnica med vasema Grodzkie Szczepanowięta in Nowe Grodzkie, nato v ravni črti do vasi Wnory Wiechy, nato južno ob cesti in vzhodno po meji vasi Chojane Piecki, Kalinowo-Solki, Kalinowo Czosnowo, Buczyno Mikosy do vasi Brzóski-Gromki, nato v ravni črti južno do reke Brok, do vzhodne meje vasi Brzóski-Falki, nato v ravni črti do ceste št. 66 do severne meje vasi Włosty-Olszanka, nato južno po cesti št. 66 do meje gozda;
                           
                        
                              (b)
                           
                           
                              na jugu: v ravni črti jugozahodno po južni meji vasi Dąbrowa-Zabłotne do južne meje vasi Dąbrowa Wielka, nato v ravni črti zahodno do vasi Krzeczkowo Mianowskie do meje Podlaškega vojvodstva na ravni vasi Zaręby-Choromany;
                           
                        
                              (c)
                           
                           
                              na zahodu: po meji Podlaškega vojvodstva do ceste št. 63, nato po meji Podlaškega vojvodstva in zahodni meji vasi Srebrny Borek do ceste št. 8, po zahodni meji vasi Ostrożne, nato severno od zahodne meje vasi Krajewo-Łętowo, Krajewo-Borowe, Krajewo-Ćwikły, nato v ravni črti po zahodni in severni meji vasi Zbrzeżnica do ceste št. 63, nato severno od ceste št. 63 do zemljepisne širine vasi Polki-Teklin;
                           
                        
                              (d)
                           
                           
                              na severu: v ravni črti vzhodno do meje med Zambrowskim in Łomżyńskim okrožjem, vključno z vasjo Polki-Teklin do točke na zemljepisni širini vasi Kossaki-Nadbielne, nato v ravni črti južno od vasi Kossaki-Nadbielne in nad vasjo Kałęczyn-Walochy, nato do križišča med cesto št. 679 s cesto iz vasi Rutki-Kossaki v vas Kalinówka-Basie, nato po južni meji vasi Rutki-Kossaki do križišča med ulico 11. listopada s cesto št. S8, nato v črti nad vasjo Górskie-Ponikły Stok in vzhodno mejo vasi Modzele-Górki in Olszewo Przyborowo do meje Zambrowskega in Wysokomazowieckega okrožja na zemljepisni širini vasi Stare Niziołki.